વેટ કચેરીના સૂત્રોનું કહેવું છે કે છ જુલાઈએ અમદાવાદમાં મહેશ ઇલેક્ટ્રોનિક્સ, કાવ્યા માર્કેટિંગ, આરતી ઇલેક્ટ્રિકલ્સ અને સંજય ઇલેક્ટ્રોનિક્સ પર દરોડા પાડયા હતા. આ દરોડા દરમિયાન રૃા. ૧ કરોડની કરચોરી પકડી પાડવામાં સફળતા મળી હતી. આ દરોડા દરમિયાન આ ડીલરોએ કાચા ચિઠ્ઠા પર કરેલા વેપારની વિગતો તેમને મળી આવી હતી. આ વિગતોને આધારે આ ચાર વેપારીઓએ ગુજરાત ભરમાં જે વેપારીઓ સાથે વહેવાર કર્યા હતા તે વેપારીઓ પર આજે દરોડા પાડવામાં આવ્યા છે. આ દરોડાની કાર્યવાહી આ લખાય છે ત્યારે ચાલુ જ છે.